**DIREKTE DEMOKRATI NU!**

***Let the people Vote – Lad folket stemme***

***Tag din stemme tilbage, og bliv hørt***

**Hvem er vi?** DIREKTE DEMOKRATI NU startede som en protest mod det repræsentative demokrati og Folketingsvalget 2011. Vi opfordrede vælgerne til at undlade at stemme i protest mod det udemokratiske valg, fordi det ikke giver borgerne nogen reel demokratisk indflydelse. Idag er vi på facebook, og antallet af medlemmer vokser stødt. Vi er ikke noget politisk parti, men et udenomsparlamentarisk initiativ, en demokratisk tænketænk eller bevægelse, der søger indflydelse gennem dialog og medlemmernes aktive deltagelse i ikke-partipolitiske bevægelser, organisationer og foreninger i det danske samfund. Vi advokerer altså for en eller anden form for direkte demokrati eller ægte demokrati, et nærdemokratisk folkestyre hvor befolkningen tager sin retsmæssige demokratiske indflydelse tilbage.

**Målsætninger**. *Vores primære mål* er flere folkeafstemninger nu og her, som vil give dig mulighed for at stemme om f.eks. Danmarks krigsdeltagelse, EU medlemsskab, Monarkiet, Efterløn, eller hvad danskerne nu måtte ytre ønske om, at stemme om. *De sekundære mål* handler om nærdemokrati, altså en decentralisering af den politiske magt, og derigennem større indflydelse til landets kommuner. *Andre målsætninger* er en kritisk gennemlæsning og modernisering af den danske grundlov. En demokratisering af det danske valgsystem, der bl.a. skal sikre at det bliver nemmere og billigere at opstille til valg. En sænkning af valgretsalderen til f.eks. 17 år? Diskutere valgretten, hvorfor skal danskere der ikke har dansk statsborgerskab ikke have ret til at stemme til folketingsvalg? Give minoriteter i den danske befolkning mulighed for at stille lovforslag til folketinget, f.eks. hvis der samles 20.000 underskrifter. *Langsigtede mål* er etableringen af et elektronisk andetkammer, hvor borgerne kan stille lovforslag og stemme. Afgørelserne kan indledningsvis være vejledende for politikerne i førstekammeret/folketinget, men skal med tiden som systemet udvikles blive mere bindende.

**Baggrund**. Vi oplever lige nu at mennesket rejser sig verden over og afkræver magthaverne et mere lige og retfærdigt samfundssystem, hvor det civile samfund kan komme til orde, en oplysningstid version 2.0 genereret af internettet. Vi står altså over for en samfundsrevolution uden lige i historien. Hvis denne konflikt mellem rige/fattige, magthavere/civile skal løses på fredelig vis, kræver det at vi her og nu omstiller os, og giver borgerne reel politisk indflydelse. Det Direkte Demokrati´s skæbne er derfor tæt forbundet med bevægelsen **Occupy Denmark**, forstået sådan at i takt med folkets utilfredshed vokser bliver en eller anden form for direkte demokrati mere aktuelt.

**Kan det lade sig gøre**? JA, vi er inspireret af det direkte demokrati i Schweitz og folkeopstanden på Island, samt democraciarealya fra Spanien. Florida Institute of Technology i USA har gennem en årrække udviklet teknologi der kan realisere det direkte demokrati, og paraplyorganisationen E2D Electronic Direct Democracy International for alle direkte demokratiske partier verden over, har også udviklet demokratiske løsninger, og gjort sig erfaringer om hvordan det kan fungere i praksis. Vi har altså idag den nødvendige teknologi til at praktisere et ægte reelt demokrati, så hvorfor gør vi det ikke? Det er helt op til DIG, hvornår det skal ske, gennem din aktive støtte af DIREKTE DEMOKRATI NU og andre protestbevægelser, der i disse dage skaber momentum for en demokratisering og modernisering af det politiske system som vi kender det idag. Hvor længe vil du finde dig idet? Fakta er at de 10% rigeste ejer 70% af al dansk ejendom og kapital, og at 50% af befolkningen konstant er på en eller anden form for overførselindkomst, at de fattigste 50% ikke har nogen opsparing eller skylder penge. Direkte demokrati er fremtiden, fordi det vil sikre demokratisk lighed og økonomisk stabilitet i verden, i og ved det begrænser politisk korruption og magtmisbrug. **BRUG DIN STEMME.**

Tro og håb på fremtiden

**DIREKTE DEMOKRATI NU!** (Find os på facebook)

Kenneth Bock